ΓΡΑΠΤΗ ΕΡΩΤΗΣΗ E-1679/99

υποβολή: Marialiese Flemming (PPE-DE) προς την Επιτροπή

(22 Σεπτεμβρίου 1999)

Θέμα: Αντιβιοτικά σε ζωοτροφές

Εδώ και δεκαετίες χρησιμοποιούνται αντιβιοτικά με σκοπό την ταχύτερη ανάπτυξη των ζώων. Η χρησιμοποίηση των προσθετικών αυτών ουσιών εγκυμονεί ωστόσο τον κίνδυνο, ασθένειες που παρουσιάζονται να μην μπορούνπό ορισμένες προϋποθέσεις να αντιμετωπισθούν με αντιβιοτικά, αφού τα βακτηρίδια έχουν ήδη αναπτύξει αντιστάσεις. Επιπλέον, κατάλοιπα των αντιβιοτικών αυτών μπορούν να καταναλωθούν από τον άνθρωπο μέσω των αυγών, του γάλακτος, του κρέατος, κλπ. πράγμα που αποτελεί σημαντικό κίνδυνο για τηνγεία.

Η Σουηδία έχει απαγορεύσει ήδη από την 1 Μαΐου 1986, πριν ακόμη από την ένταξή της στην ΕΕ τη χρησιμοποίηση αντιβιοτικών στις ζωοτροφές για την ανάπτυξη των ζώων. Κατά τη διάρκεια της Αυστριακής Προεδρίας του Συμβουλίου απαγορεύθηκαν σε ολόκληρη την ΕΕ 4 προσθετικές ουσίες από αντιβιοτικά.

Προτίθεται η Επιτροπή να ταχθείπέρ της απαγόρευσης όλων των αντιβιοτικών που χρησιμοποιούνται ως αυξητικές ουσίες στις ζωοτροφές;

Εάν ναι, ποια μέτρα πρόκειται να λάβει η Επιτροπή να επιβάλει μια τέτοια απαγόρευση σε όλα τα κράτη μέλη;

Απάντηση του κ. Byrne εξ ονόματος της Επιτροπής

(9 Νοεμβρίου 1999)

Η οδηγία 70/0524/ΕΟΚ του Συμβουλίου της 23ης Μαΐου 1970 περί των προσθέτωνλών στη διατροφή των ζώων(1) διέπει τόσο τη χορήγηση όσο και την ανάκληση της άδειας χρησιμοποίησης αντιβιοτικών ως αυξητικών παραγόντων.

Το Συμβούλιο εξέδωσε τον κανονισμό (ΕΚ) αριθ. 2821/98 της 17ης Μαΐου 1998 για την τροποποίηση της οδηγίας 70/0524/ΕΟΚ του Συμβουλίου περί των προσθέτωνλών στη διατροφή των ζώων όσον αφορά την ανάκληση άδειας χρησιμοποίησης ορισμένων αντιβιοτικών(2), με τον οποίο ανακλήθηκε η άδεια για τέσσερα αντιβιοτικά (βιργινιαμυκίνη, φωσφορική τυλοζίνη, σπειραμυκίνη και βακιτρακίνη-άλας με ψευδάργυρο) ως πρόσθετα στις ζωοτροφές.

Καθώς αυτά τα τέσσερα αντιβιοτικά είχαν λάβει την έγκριση ως φαρμακευτικά προϊόντα για τον άνθρωπο ή επέδειξαν διασταυρούμενη αντοχή σε αντιβιοτικά που χρησιμοποιούνται στην ιατρική, αποφασίστηκε ότι πρέπει να διαφυλαχθεί η χρήση τους μόνο ως φαρμάκων για ανθρώπους.

Τέσσερα άλλα αντιβιοτικά (μονενσίνη, σαλινομυκίνη, αβιλαμυκίνη και φλαβοφωσφολιπόλη) δεν συμπεριελήφθησαν στην απαγόρευση, καθώς καμία ουσία που ανήκει στην ομάδα αυτή δεν χρησιμοποιείτο στην κτηνιατρική ή την ιατρική εκείνη την εποχή.

Η απαγόρευση της Σουηδίας (δυνάμει της πράξης προσχώρησης) όσον αφορά τη χρησιμοποίηση προσθέτωνλών έληξε στις 31 Δεκεμβρίου 1998. Σύμφωνα με το άρθρο 11 της οδηγίας 70/0524/ΕΟΚ, στις 1 Μαΐου 1999 η Σουηδία ανακάλεσε την άδεια για τα τέσσερα αντιβιοτικά που εξακολουθούσαν να κυκλοφορούν στην αγορά. Οι εκπρόσωποι της Επιτροπής και των κρατών μελών στη μόνιμη επιτροπή ζωοτροφών εξετάζουν επί του παρόντος τα έγγραφα πουποβλήθηκαν σχετικά.

Στις 28 Μαΐου 1999, η επιστημονική συντονιστική επιτροπή της Ευρωπαϊκής Επιτροπής γνωμοδότησε για την αντοχή στους αντιμικροβιακούς παράγοντες. Η επιτροπή εξέδωσε τις ακόλουθες συστάσεις όσον αφορά τα αντιβιοτικά που χρησιμοποιούνται ως πρόσθετα στη διατροφή των ζώων: «η χρησιμοποίηση παραγόντων από κατηγορίες που χρησιμοποιούνται ή μπορούν να χρησιμοποιηθούν στην ιατρική πρέπει να μειωθεί σταδιακά το ταχύτερο δυνατόν και τελικά να καταργηθεί. Πρέπει να καταβληθούν επίσης προσπάθειες για την αντικατάσταση των αντιμικροβιακών εκείνων που προάγουν την αύξηση χωρίς να είναι γνωστός κανένας κίνδυνος να επηρεάσουν τις εντερικές βακτηριακές μολύνσεις από άλλα μη αντιμικροβιακά».

Δεδομένου ότι έχουν ήδη γίνει παρόμοιες ενέργειες στο τέλος του 1998 όσον αφορά τέσσερα αντιβιοτικά, η Ευρωπαϊκή Επιτροπή εξετάζει επί του παρόντος την περίπτωση ενός πέμπτου. Εξετάζει, επίσης, το βέλτιστο τρόπο κατάργησης τωνπόλοιπων αντιβιοτικών σε μακροπρόθεσμη βάση και αντικατάστασής τους από άλλους μη μικροβιακούς παράγοντες.

(1) ΕΕ L 270 της 14.12.1970.

(2) ΕΕ L 351 της 29.12.1998.